b'\n_START_ARTICLE_\nNove Jar\xc5\xa1e\n_START_PARAGRAPH_\nNove Jar\xc5\xa1e so del Ljubljane; nahajajo se severovzhodno od sredi\xc5\xa1\xc4\x8da mesta. So eno izmed blokovskih stanovanjskih naselij, zgrajeno v za\xc4\x8detku 80. let 20. stoletja._NEWLINE_Oklepajo ga naslednje ceste: \xc5\xa0martinska, Jar\xc5\xa1ka in Clevelandska (ob njej vzporedna severna ljubljanska obvoznica). V bli\xc5\xbeini naselja se nahaja pokopali\xc5\xa1\xc4\x8de \xc5\xbdale, preko \xc5\xa0martinske ceste se razteza BTC (nekdanja Javna skladi\xc5\xa1\xc4\x8da). Znotraj naselja se nahajata dve osnovni \xc5\xa1oli, zdravstvena ambulanta, trgovine, okrep\xc4\x8devalnice, \xc5\xa1portni objekti ... Skozi samo naselje poteka tudi Pot spominov in tovari\xc5\xa1tva (PST)._NEWLINE_Naselje je s preostalimi deli Ljubljane dobro povezano tudi z mestnimi avtobusnimi linijami LPP \xc5\xa1t. 2, 7, 7L, 12, 12D, 27, 27B in 27K (prvi dve imata ob naselju urejeno tudi kon\xc4\x8dno postajali\xc5\xa1\xc4\x8de)._NEWLINE_Naselje je dobilo ime po bli\xc5\xbenji vasi Jar\xc5\xa1e, ki je danes prav tako obrobni del Ljubljane.'